“સાહેબ, વાઘેલા સાહેબે કહ્યું કે આ રસ્તા ઉપર જ ટ્રાફિક જ ક્યાં છે? અને આ તો ઝાડનીચે વટેમાર્ગુઓ થોડો પૉરૉ ખાય અને રાત હોય તો થોડો છાંટો પાણી કરે. ચોળીને ચીકણૂં શું કામ કરવું? એમ કરતાં કરતાં દેરી મોટી ને મોટી થતી ગઈ અને ઓટલો થયો અને ઓટલો લાંબોને લાંબો થતો ગયો. પછી બીજા ભગવાનો પણ આવવા માંડ્યા. ભગવાનને કંઈ થોડા રોકાય છે સાહેબ? લાંબા ઓટલા ઉપર ચણતર થઈ ગયું બાંકડા થઇ ગયા, દિવાલો થઇ, બારીઓ થઈ અને છાપરાં થયાં. હવે તો સાહેબ યુપી બિહારના બાવાઓએ કબજો લઈ લીધો છે અને રાત્રે ચોરેલા માલની વહેંચણીઓ પણ થતી હશે. હવે જો આપણે તોડવા જઈશું તો ધમાલ થશે. કોંગી ભાઇઓ આને રાજકીય મુદ્દો બનાવશે અને બેનરો લઈ દેખાવો કરશે. ટૂંકમાં લૉ એન્ડ ઑર્ડર ના પ્રશ્નો ઉભા થશે. અને સર્વોચ્ચ અદાલતનું જજમેન્ટ છે કે લૉ એન્ડ ઑર્ડર જોખમમાં ન આવે તેવાં જ ધાર્મિક સ્થાનો દૂર કરવાં.” કમીશ્નર સાહેબનો સેનાની બોલ્યો.